"Kui  tasumata arvete maht kasvab ja tasumise tähtajad pikenevad ebamõistlikult, võib olla põhjust kahelda äripartneri maksejõulisuses pikemas perspektiivis. Sellises olukorras soovivad võlausaldajad sageli nõuda võlgnikult täiendavat tagatist, arvates, et siis on nende huvid võlgniku võimaliku pankroti korral kindlamini kaitstud. Samuti kaalutakse võlgade sissenõudmist nö natuuras, näiteks laos seisva kauba või mõne võlgnikule kuuluva seadme, õiguse vms omandamisega. Taoliste tehingute kavandamisel tuleb aga  arvestada, et äripartneri hilisema pankroti korral võib võlausaldaja selliselt omandatud tagatisest või varast ka ilma jääda.